Brasiilia ei ole minu riik, seega lähevad minust mööda ka paljud selle ühiskonna mured ja  valupunktid. Jah, siinne haridussüsteem on kehv ja ligipääs heale haridusele sõltub sinu vanemate rahakotist ning see teeb mind kurvaks. Aga ma samas kehitan ma ka natuke ükskõikselt õlgu, kuna oma võimalikke tulevasi lapsi ei kavatse ma siin koolitada. See ühiskond on palju ebaõiglasem kui Eesti ning rahal on siin veel hoopis karmim tähendus kui Maarjamaal ning ka see teeb mind kurvaks. Aga ma ei pea selles osalema. See pole minu riik, järelikult on mul võimalus sellest distantseeruda, öelda, et see pole minu  asi.